खन्ना. खन्ना में नाबालिग लड़की को स्मैक और शराब की लत में लगाकर गैंगरेप किए जाने के मामले में इलाके के कई नामी लोग भी फंस सकते हैं। सूत्रों की मानें तो खन्ना पुलिस विधान सभा चुनावों के रिजल्ट के आने का इंतजार कर रही है। इसके बाद इन नामवर लोगों पर कार्रवाई की तैयारी कर ली गई है।
सूत्रों से मिली जानकारी के अनुसार लड़की ने अदालत के सामने जो बयान दिए हैं, उनमें कई नामी लोगों को भी गैंगरेप में शामिल होना बताया गया है। फिलहाल पुलिस पूरे केस में सुस्त चाल से चलती दिखाई दे रही है। इसकी वजह विस चुनाव के रिजल्ट का इंतजार ही माना जा रहा है। पुलिस ने अब तक केस में तीन लोगों को ही गिरफ्तार किया है। बाकी के तीन आरोपी जिनमें लड़की के चाचा विक्की, देह व्यापार का अड्डा चलाने वाली संदीप कौर और हनी की गिरफ्तारी अभी बाकी है। इनके अलावा और आरोपियों की लिस्ट भी लंबी बताई जा रही है, जो लड़की से मिले और उससे अपनी हवस मिटाते रहे। वहीं पुलिस फरार आरोपियों की तलाश कर रही है।
बिना भेदभाव हो रही है कार्रवाई: पुलिस
केस की जांच कर रहीं एएसआई डिंपल ने कहा कि पुलिस बिना किसी भेदभाव के कार्रवाई कर रही है। मामले के आरोपियों को गिरफ्तार करने के लिए रेड की कार्रवाई की जा रही है। लड़की की ओर से दिए गए बयानों में जो नाम लिखवाए गए उन्हें नामजद कर लिया गया है। इसके साथ ही जांच में चाचा का नाम सामने आया था इसलिए उसे भी नामजद कर लिया गया है।
hin_Deva hin_Deva hin_Deva hin_Deva